b"\n_START_ARTICLE_\nNicklas Bendtner\n_START_SECTION_\nCarrera futbol\xc3\xadstica\n_START_PARAGRAPH_\nBendtner va comen\xc3\xa7ar a jugar al futbol amb diversos equips de la seua ciutat, el Kj\xc3\xb8benhavns Boldklub planter del FC Copenhaguen fou on es form\xc3\xa0. El 2004 Arsene Wenger es fix\xc3\xa0 amb ell i se l'emport\xc3\xa0 a l'Arsenal Football Club, on comen\xc3\xa7\xc3\xa0 a jugar en les categories inferiors. El seu primer partit oficial amb els gunners el va disputar el 25 d'octubre del 2005, en un partit de la Carling Cup davant del Sunderland. La temporada 2006-2007 va marcar 9 gols en 40 partits amb l'Arsenal Football Club. L'any 2011 va ser cedit al Sunderland AFC. Durant la temporada 2011-2012 ha marcat 7 gols en 25 partits amb el Sunderland AFC. Nicklas es va trencar el nas durant el mes de febrer de 2012, despr\xc3\xa9s de rebre un cop d'un defensa del Swansea. La temporada 2012-2013 la jugar\xc3\xa0 com a cedit a la Juventus de Tor\xc3\xad, ja que el seu contracte de sessi\xc3\xb3 amb el Sunderland AFC nom\xc3\xa9s era d'una sola temporada i l'Arsenal FC no el vol. La temporada 2013-2014 va tornar a l'Arsenal Football Club.\n_START_SECTION_\nSelecci\xc3\xb3 danesa\n_START_PARAGRAPH_\nBendtner va comen\xc3\xa7ar ha jugar amb Dinamarca als 17 anys, en la selecci\xc3\xb3 Sub-17, on va ser nomenat jugador dan\xc3\xa8s de l'any. L'any 2006 va participar en l'Europeu Sub-21, on va marcar 2 gols davant d'Espanya. Dinamarca es va classificar pel Mundial del 2010, despr\xc3\xa9s de guanyar contra Portugal, Alb\xc3\xa0nia i Su\xc3\xa8cia, on Bendtner va marcar un total de 2 gols i 1 assist\xc3\xa8ncia de gol a Jakob Poulsen. Nicklas va ser seleccionat per Morten Olsen per disputar el Mundial de Sud-\xc3\xa0frica l'any 2010. La selecci\xc3\xb3 va caure derrotada a quarts de final tot hi haver marcat un gol contra Camerun. Bendtner no va assistir a la Copa del M\xc3\xb3n de Futbol de 2014, ja que Dinamarca no es va classificar.\n_START_SECTION_\nCuriositats\n_START_PARAGRAPH_\nPosse\xc3\xafa el r\xc3\xa8cord del gol m\xc3\xa9s r\xc3\xa0pid marcat per un suplent, gol que va fer als 6 segons.\n_START_SECTION_\nFam\xc3\xadlia\n_START_PARAGRAPH_\nNicklas Bendtner va tenir un fill durant el 2011 amb la multimilion\xc3\xa0ria danesa Caroline Fleming. A causa d'un enfrontament sobre la paternitat del nen, Nicklas i Caroline van tallar definitivament.\n_START_SECTION_\nSimbologia del n\xc3\xbamero 52\n_START_PARAGRAPH_\nNicklas Bendtner porta el n\xc3\xbamero 52 a la seva samarreta perqu\xc3\xa8 ha dit que \xc3\xa9s un n\xc3\xbamero molt especial per a ell i li porta sort. Actualment, i des que va tornar a l'Arsenal FC, porta el n\xc3\xbamero 23. Durant la seva estada a la Juventus de Tor\xc3\xad va portar el dorsal n\xc3\xbamero 7."